I løpet av sommeren får Bert sin første sommerjobb ved Bengtssons Café. Bert reiser også til Danmark sammen med resten av familien. Berts kjæledyr-skilpadde Ove ser ut til å ha problemer med Emilia, og legger igjen en bæsj å hånden hennes. Åke får sommerjobb som komiker ved en fabrikk. Men han blir snart sparket ut, etter å ha fortalt vitser om arbeidsledige en dag etter at 500 ansatte ved fabrikken ble sagt opp. Til 14-årsdagen sin får Åke en moped, som det er ulovlig å kjøre med i Sverige før de fyller 15 år. Lill-Erik får også en kjæreste, 7. klassingen Hildur som har rødt hår og briller. En stund ser det ut til at Lill-Erik og familien blir nødt til å flytte når faren hans får tilbud om bedre lønn annet sted. Men lønnsforhandlingene mislykkes til slutt. Berts oldemor Beda på Gotland dør 14. oktober, og blir gravlagt på Gotland den kommende uken. Berts familie må reise til Gotland, for å delta i begravelsen.